	
TECHNINĖ SPECIFIKACIJA
IKIMOKYKLINIO UGDYMO METODINIŲ PRIEMONIŲ PAGAL INTEGRUOTĄ LITUANISTINIO ŠVIETIMO PRORAMĄ TURINIO PARENGIMO PASLAUGOS

I. ĮVADINĖ DALIS

1. Perkančioji organizacija – Nacionalinė švietimo agentūra (toliau – Perkančioji organizacija, PO) – įgyvendinanti Lietuvos Respublikos švietimo, mokslo ir sporto ministro 2021–2030 m. plėtros programos valdytojos 2023 m. rugpjūčio 11 d. įsakymu Nr. V-1063 patvirtintos 2021–2030 m. plėtros programos pažangos priemonės Nr. 12-003-03-01-03 projekto „Kalbėkime Lietuvai“ (toliau – projektas) projektines veiklas.
2. Informacija apie projektą. Projektas „Kalbėkime Lietuvai“ įgyvendina 2021–2030 metų švietimo plėtros programos pažangos priemonę Nr. 12-003-03-01-03 „Užtikrinti visiems prieinamą šiuolaikinį ugdymo turinį“ ir Nacionalinio pažangos plano tikslo Nr. 3 ,,Didinti švietimo įtrauktį ir veiksmingumą, siekiant atitikties asmens ir visuomenės poreikiams“ uždavinį Nr. 3.3 „Pritaikyti švietimo sistemą sklandžiai reemigravusių Lietuvos piliečių, lietuvių kilmės asmenų ir atvykusių užsieniečių integracijai bei gerinti sąlygas besimokančiųjų judumui“.
 Projekto „Kalbėkime Lietuvai“ (Nr. 10-069-P-0001) tikslas – pagerinti užsienio lietuvių švietimo įtrauktį, plėtojant lietuvių kalbos testavimo sistemą ir parengiant integruotas lietuvių kalbos metodines / mokymo) priemones. 
Viena iš projekto veiklų – skaitmeninių lietuvių kalbos ir socialinio ugdymo mokymo ir metodinių priemonių parengimas pagal Lituanistinio švietimo integruotoje programoje (toliau – LŠIP) numatytą ugdymo turinį, pagrįstą kalbos mokėjimo lygiais ir pritaikytą skirtingo amžiaus ir skirtingų kalbinių gebėjimų užsienyje gyvenantiems lietuviams. Įgyvendinant siekiamus tikslus numatoma atlikti ir projekto poveikio tyrimą ir ,,pamatuoti“ lituanistinio ugdymo kokybę. 
Projektas vykdomas 2021‒2027 metų Europos Sąjungos fondų ir Bendrojo finansavimo lėšomis.
3. Pirkimo objektas – ikimokyklinio ugdymo metodinių priemonių (toliau – MP) pagal lituanistinio švietimo integruotą programą turinio parengimo paslaugos. 
4. Pirkimas skaidomas į dvi dalis:
4.1. I pirkimo dalis –  ikimokyklinio ugdymo MP mokytojui, 2–3 m., A1 turinio parengimo leidybai paslaugos; 
4.2. II pirkimo dalis – ikimokyklinio ugdymo MP mokytojui 3–5 m., A1-A2 turinio parengimo leidybai paslaugos. 
5. Paslaugos turi būti suteiktos per 14 mėnesių nuo sutarties įsigaliojimo dienos.

II. BENDRIEJI REIKALAVIMAI 

6. Parengtose 2 metodinėse priemonėse  (toliau – MP) mokytojui turi būti nurodyti PO vykdomo projekto pavadinimas „Kalbėkime Lietuvai“ / logotipas, naudojami privalomi viešinimo ženklai: Europos Sąjungos emblema su teiginiu: „Finansuoja Europos Sąjunga“ (toliau – ženklas), kurio viešinimo reikalavimai nurodyti interneto svetainėje https://2021.esinvesticijos.lt/igyvendinimas-1/viesinimas; PO ir projekto „Kalbėkime Lietuvai“ logotipai, pateikiami interneto svetainėje https://www.nsa.smm.lt/apie-nsa/nsa-logotipas/; Lietuvos Respublikos švietimo, mokslo ir sporto ministerijos logotipas, pateikiamas interneto svetainėje https://smsm.lrv.lt/lt/administracine-informacija/ministerijos-logotipas ir Vilniaus lietuvių namų logotipas, kurį PO pateiks paslaugų tiekėjui (toliau – Tiekėjas) per  pirmąjį susitikimą po sutarties pasirašymo. 
7. Dėl vaizdo, teksto ir garso medžiagos, dizainų, patentų, prekių pavadinimų, ženklų ir žymų, kuriais naudotasi, autorių teisių atsako Tiekėjas, kuris privalo pateikti turtinių teisių turėtojo raštišką sutikimą arba garantinį raštą, kad turtinių teisių turėtojas leidžia MP naudoti kūrinius ir perduoti turtines teises PO (Lietuvos Respublikos švietimo, mokslo ir sporto ministro 2019 m. birželio 26 d. įsakymas Nr. V-755 ((Lietuvos Respublikos švietimo, mokslo ir sporto ministro 2022 m. gegužės 25 d. įsakymo Nr. V-836 redakcija)). PO gali reikalauti tiekėjo pateikti įrodymų dėl reikiamų leidimų, licencijų ir kitų teisių, reikalingų Paslaugų teikimui ir / ar sukurtų kūrinių naudojimui, gavimo. 
8. Teikdamas paslaugas, Tiekėjas įsipareigoja neperduoti Kūrinio trečiajai šaliai, kitam fiziniam ar juridiniam asmeniui, netiražuoti jokioje formoje, jokiomis priemonėmis (elektroninėmis, mechaninėmis) be raštiško Teisių turėtojo sutikimo, nekopijuoti ar kitaip dauginti nelegaliai ir nenaudoti asmeniniais tikslais. 
9. Visi rezultatai ir su jais susijusios teisės, įgytos vykdant šį pirkimą, įskaitant autorines turtines ir kitas intelektinės ar pramoninės nuosavybės teises (išskyrus neturtines autorių teises), yra PO nuosavybė. Suteikiamos paslaugos yra autorių teisių objektai pagal Lietuvos Respublikos autorių teisių ir gretutinių teisių įstatymą, Tiekėjas kartu su visais rezultatais visam laikui perduoda Pirkėjui Lietuvos Respublikos autorių teisių ir gretutinių teisių įstatyme nurodytas išimtines autorių turtines teises į minėtus autorių teisių objektus Lietuvoje ir už jos ribų bei leidžia Paslaugų gavėjui naudoti minėtus autorių teisių objektus visais Lietuvos Respublikos autorių teisių ir gretutinių teisių įstatyme nurodytais būdais.  Be išankstinio raštiško Paslaugų gavėjo sutikimo, Tiekėjas negali publikuoti straipsnių apie paslaugas.
10. Tuo atveju, kai Tiekėjas, teikdamas Paslaugas, naudojasi trečiųjų šalių sukurtais autorių teisių objektais, Tiekėjas privalo užtikrinti, kad teikiant Paslaugas panaudotų trečiųjų šalių sukurtų autorių teisių objektų turtinės autorinės teisės pereina PO ta pačia apimtimi kaip ir Paslaugų tiekėjo pagal sutartį sukurto paslaugų rezultato turtinės teisės. 
11. Metodinėje medžiagoje neturi būti fakto ir dalyko klaidų, turinys turi būti parengtas remiantis patikrintais ir patikimais šaltiniais ir struktūruojamas taip, kad atskiros dalys logiškai derėtų tarpusavyje; 
12. Metodinių priemonių mokytojui turinys turi būti parengtas taisyklinga lietuvių kalba, laikantis bendrinės kalbos reikalavimų. Pateikiami duomenys ir faktai turi būti korektiški, patikrinti. 
13. [bookmark: _Hlk202239663]MP medžiaga turi būti parengta pagal LŠIP ir laikantis NŠA Moodle esančių lituanistinio švietimo priemonių turinio struktūros ir dizaino, dėl kalbos mokymosi lygių  atsižvelgiant į Europos Tarybos inicijuotus Bendruosius Europos kalbų mokymosi, mokymo ir vertinimo metmenis ir Lietuvių kalbos mokymo turinio aprašus, kuriems 2016 m. birželio 17 d. protokoliniu sprendimu pritarė Valstybinė lietuvių kalbos komisija: https://www.vlkk.lt/aktualiausios-temos/svietimas/lietuviu-kalbos-mokymo-turinio-aprasai?lang=lt-LT. 
14. Rengiant ikimokyklinio ugdymo MP mokytojui leidybinę versijas turi būti laikomasi universalaus dizaino (prieinamumo, lankstumo, paprasto ir intuityvaus naudojimo ir kt.) ir  inovatyvumo (kūrybingumo) principų, turinys turi atitikti pagrindines demokratinės visuomenės vertybes, neprieštarauti Lietuvos Respublikos teisės aktams, kur tai įmanoma, būti nešališkas lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, negalios, lytinės orientacijos, etninės priklausomybės įsitikinimų ar pažiūrų atžvilgiu.
15.  Tiekėjas, pasitelkdamas MP kurti dirbtinį intelektą (tokiau – DI), privalo įsivertinti naudojamų DI technologijų tikslumą, patikimumą ir suderinamumą su rengiamų MP turiniu ir valdyti DI panaudojimo rizikas:
15.1 įsitikinti skelbiamos informacijos teisingumu bei gebėti kritiškai įvertinti DI siūlomus sprendimus, privalumus ir trūkumus.
15.2. naudoti tik patikimus įrankius, kurie nepažeidžia autorių teisių, ir prisiima visišką atsakomybę už naudojamų DI sistemų rezultatus, už MP turinio patikimumą bei faktų tikslumą. Netinkamas DI citavimas ar panaudojimas būtų vertinamas kaip nesąžiningumo faktas. 
III. TECHNOLOGINIAI REIKALAVIMAI PASLAUGOMS ATLIKTI
16. Tiekėjas abi MP mokytojui turi rengti  pagal LŠIP ir laikantis NŠA Moodle esančių skaitmeninių mokymo priemonių (toliau – SMP)  vaikams specifikos ir turinio struktūros,  t. y.  užtikrinti, kad MP ir parengtos SMP būtų kaip nuoseklūs, vienas kitą papildantys priemonių komplektai:
 16.1. Lietuvių kalbos ir socialinio ugdymo priemonė mokytojui 2–3 m. A1 – metodinė priemonė, kaip įgyvendinti Lietuvių kalbos ir socialinio ugdymo priemonės 2–3 m. vaikams, A1turinį;
16.2. Lietuvių kalbos ir socialinio ugdymo priemonė mokytojui 3–5 m., A1–A2 – metodinė priemonė, kaip įgyvendinti Lietuvių kalbos ir socialinio ugdymo priemonės 3–5 m. vaikams, A1–A2) turinį. 
17. Abiejų MP mokytojui turinys, kuriamas ir pateikiamas leidybiniu formatu (vėliau numatomai leidybai), turi būti susietas su viena ar kita SMP (pateiktos adresu: https://nsa.vma.lm.lt/ ) QR kodais, kurių tikslas – greitai ir efektyviai susieti metodinę medžiagą su skaitmenoje esančia informacija: vaizdo įrašais, interaktyviomis užduotimis, papildomais šaltiniais:
17.1. nukreipiamas turinys turi būti tiesiogiai susijęs su mokymo(si) tema, mokomąja medžiaga;
17.2. QR kodų turi būti ne mažiau kaip 17 (prie kiekvienos kalbinės ir kultūrinės ugdomosios veiklos temų ir situacijų). Jie naudojami Moodle esančiai garso ir (ar) vaizdo medžiagai, interaktyvioms kalbos užduotims pasiekti arba papildomai medžiagai atsisiųsti.
18. Reikalavimai spausdinti parengtiems QR kodams:
18.1. Spausdinimui QR kodai turi būti parengti naudojant vektorinius formatus (.eps, .svg ar lygiaverčius), kurie užtikrina, kad kodas išliks ryškus bet kokio dydžio. Dydis spausdinimui turi būti ne mažesnis kaip 2 x 2 cm,  skiriamoji geba ne mažiau kaip 300 dpi.
18.1.  QR kodai turi būti funkcionalūs, patikimi ir prieinami įvairioms vartotojų grupėms; juos turi būti lengva nuskaityti tiek įvairiais išmaniaisiais įrenginiais, tiek planšetiniais kompiuteriais, todėl reikalingas didelis kontrastas tarp kodo ir fono. Rekomenduojama sodri (geriausia – juoda) QR kodo spalva su baltu rėmeliu aplink jį, kad skaitytuvai tiksliai nustatytų kodo ribas. Dėl šios priežasties QR kodai neturėtų būti projektuojami arti vienas kito.
18.2. Šalia QR kodo turi būti pateiktas trumpas paaiškinimas ar raginimas atlikti veiksmą, nurodant, ką mokytojas gaus jį nuskaitydamas.
18.3. Dėl prieinamumo reikalavimų (pvz., neturintiems išmaniojo įrenginio ar esant techninėms problemoms) šalia QR kodo (arba puslapio apačioje) turėtų būti pateikta alternatyvi prieiga: trumpas URL adresas, kurį galima įvesti ranka, arba nurodytas temos (ir potemės) pavadinimas Moodle svetainėje.
18.4. Turi būti naudojami dinaminiai QR kodai, kurie leidžia atnaujinti nukreipimo nuorodą internete nekeičiant paties atspausdinto kodo, taip užtikrinant, kad turinys išliks aktualus;
18.5. Rekomenduojama naudoti bent vidutinio lygio klaidų taisymo lygį (M arba Q), kuris leidžia nuskaityti kodą net ir tada, kai dalis jo yra pažeista, sutepta ar susidėvėjusi.
18.6. Mokymo priemonės pradžioje turėtų būti pateiktos trumpos ir aiškios instrukcijos, kaip naudotis QR kodais, kokios programėlės gali būti reikalingos.
19.  Reikalavimai rankraščio struktūrai: 
19.1.  Pirmajame antraštiniame lape turi būti PO vykdomo projekto pavadinimas „Kalbėkime Lietuvai“, įdėti privalomi viešinimo ženklai (žr. TS 6 punktą), nurodytas leidinio pavadinimas  (žr. TS 16. punktą) ir leidimo metai. 
19.2. Pateikiamas įvadas  ir mokymo priemonei reikalingi sutartiniai ženklai. 
19.3. Įdedamas turinys, kad būtų aiški MP mokytojui struktūra (turinyje turi atsispindėti kultūrinio socialinio ugdymo temos ir potemės ir planuojama puslapių numeracija. 
19.4.  Pateikiamos mokymo priemonės temos su jų turiniu (žr. 24 ir 26 punktus); užduotys leidybiniam formatui turi būti pateikiamos kompaktiškai, prie atitinkamų temų (potemių) QR kodu nurodant mokymo priemonės garso bei audiovizualinius elementus ir interaktyvias užduotis.
19.5.  Pabaigoje – rekomenduojama literatūra ir reikalingi priedai.
19.6.  Pateikiama leidinio anotacija, kuri bus dedama ant galinio knygos viršelio.
20. Teksto formatavimo reikalavimai:
20.1. Rankraščio tekstas turi būti pateiktas A4 (297x210 mm) formatu, nustačius 25 mm paraštes, 12 pt dydžio („Times New Roman“, „Palemonas“) šriftu su 1,5 intervalo tarpais tarp eilučių, griežtai laikantis kompiuterinio raštingumo taisyklių. 
20.2. Pastraipos turi būti aiškiai išskirtos (pirmoji eilutė l cm atitraukta nuo teksto kairiojo krašto, naudojant ne tabuliavimo ar tarpo klavišus, o nustačius atitinkamą Pastraipos stilių); viso teksto lygiuotė – abipusė.
20.3. Siūloma pasitelkti „Word“ dokumento pateikiamus pagrindinius stilius (rekomenduojama – tik 2–4) ir juos keisti pagal poreikius.
20.4. Tekstas turi būti aiškios struktūros: hierarchiškai išskirtos antraštės, paantraštės, skyriai ir poskyriai, citatos (pastarosios gali būti išskirtos kabutėmis arba šrifto dydžiu ir atitraukimu); tekste negali būti juodraštinių įrašų. 
20.5. Rekomenduojama vengti tekste naudoti pastorintą ar pabrauktą šriftą, išskyrus struktūrinių dalių pavadinimų rašymą ar kai norima pabrėžti ypač svarbius teiginius ir žodžius.
20.6. Kiekviena lentelė, schema ar paveikslėlis turi turėti savo pavadinimą; lentelės turi būti sunumeruotos, kiekvienas lentelės stulpelis turi turėti antraštę.
20.7. Jei tekstą tikslinga dalyti į stulpelius, derėtų atitinkamai sudėlioti jį lentelėje.
20.8. Rankraščio puslapiai numeruojami pradedant pirmuoju (antraštiniu) iš eilės.
20.9. Išnašų reikėtų vengti, tačiau – jeigu jos būtinos – pateiktinos to paties puslapio apačioje.
20.10. Turi būti nuosekliai laikomasi pasirinkto teksto formato – punktų / numeracijos formatas ar sutrumpinimai visame tekste turi būti pateikiami tokiu pat formatu, kaip jie pateikiami pirmą kartą.
21. Reikalavimai vaizdinei medžiagai:
21.1.  Iliustracijos (piešiniai, nuotraukos) pateikiamos .jpg, .tif arba lygiaverčiais formatais; vektoriniai failai (logotipai, schemos, grafikai) – .ai, .eps, .svg arba lygiaverčiais formatais; 
21.2. Iliustracijos turi būti spaudai reikalingos kokybės: iliustracijos skaitmeninė versija turi būti ne mažesnės kaip 300 dpi raiškos, vektoriniai failai – be „užrakinimo“; iliustracijos turi būti ne mažesnės už norimą spausdinti iliustracijos formatą.
21.3. Vaizdinė medžiaga pateikiama atskirai, neįklijuota į Microsoft Word failą; pridedamas iliustracijų sąrašas su pavadinimais, autoriais, metrika ir informacija, susijusia su autorinių teisių naudojimu.
21.4. Iliustracijos originale turi būti nurodyti visi užrašai ir ženklai, kuriuos reikės pavaizduoti; iliustracijų vieta nurodoma komentaruose.

III. SPECIALIEJI REIKALAVIMAI PASLAUGŲ TEIKIMUI 

22. Teikėjas privalo parengti leidybai 2 ikimokyklinio ugdymo metodines priemones, kurių turinys turi būti orientuotas į mokytojų kompetencijų, reikalingų veiksmingam mokinių praktinių, problemų sprendimo gebėjimų ir kūrybiškumo ugdymui, plėtojimą.
23. Metodinėse priemonėse turi būti įtrauktos esminė informacija apie atitinkamo amžiaus tarpsnio ugdymo proceso organizavimą, sociokultūrinio konteksto ir tarpkultūrinio pažinimo svarbą, pateikta veiksmingos praktikos pavyzdžių ir rekomendacijų darbui (kaip dirbti su didaktinių, interaktyvių ir judriųjų veiklų užduotimis ir pan.).
24.  Reikalavimai I pirkimo daliai:  
24.1. Turi būti parengtas Lietuvių kalbos ir socialinio ugdymo priemonę mokytojui, 2–3 m. A1 30–34 pamokų turinys (struktūra, metodinės rekomendacijos, praktinė medžiaga) vadovaujantis Lituanistinio švietimo integruota programa, patvirtinta Lietuvos Respublikos švietimo, mokslo ir sporto ministro 2019 m. birželio 17 d. įsakymu Nr. 715, (psl. 18–22) (https://smsm.lrv.lt/uploads/smsm/documents/files/svietimas/lsip_galutinis.pdf) pagal  2–3 m. sudarytas 17 kalbinės ir kultūrinės ugdomosios veiklos temų ir situacijų: 
                                 			1. Aš ir mano šeima
		2. Aš ir kiti
3.  Aš galiu
                                            4.  Mylimiausias žaisliukas
                                     5.  Kas ką veikia / daro
                                      6.  Daiktai aplink mane
                      	         7.  Mano knygelė / pasakaitė
                       8. Aš ir laikas
                                                9.  Gyvūnai – mažieji draugai
                       10. Augmenija
                  11. Maistas
                    12.  Apranga
                            13. Paslėpti lobiai
                               14. Mano mašinėlės
                15. Mano namai
                 	     16.  Svečiuose pas senelius
                      17. Šventės
24.2. MP turi būti laikomasi kultūrinio socialinio ugdymo struktūros (pagal amžių) ir paisoma LŠIP nurodyto kalbinio ugdymo turinio, skirto 30–34 pamokoms per metus (1 pamoka per savaitę).
24.3. Leidybinę Lietuvių kalbos ir socialinio ugdymo priemonę mokytojui, 2–3 m.A1 versiją turi sudaryti šios struktūrinės dalys (19.2–19.5 punktų papildymas):
 I. Bendroji dalis (teorinė):  
· pratarmė, įvadas (paskirtis, tikslai, poreikis, pateikta kontekstinė informacija apie projektą, paaiškinta MP struktūra, A1 lietuvių kalbos mokymosi lygis, naudojimo instrukcija (darbo su MP principai ir gairės) / MP navigacija);
· aprašyti 2–3 m. amžiaus vaikų raidos ypatumai, sąlygojantys jų mokymosi galimybes, rekomenduoti būdai ir priemonės, kaip išlaikyti vaikų dėmesį ugdymo procese, kokios veiklos tinkamiausios, kaip mokyti lietuvių kalbos kitakalbėje aplinkoje arba mokyti vaikus iš kitakalbės aplinkos, bendresnio pobūdžio logopedo patarimai. 
II. Praktinė dalis (kiekvienos pamokos medžiaga, kaip nurodyta 24.1 punkte): 
· praktinė dalis turi sudaryti ne mažiau kaip 60 proc. MP apimties:
· temos su jų turiniu ir rekomendacijos ugdymui, pateikiant gerųjų ugdomųjų veiklų pavyzdžių, kurie turėtų apimti lituanistinio švietimo ugdymo planavimą ir organizavimą;
· apibendrinimas.  MP apibendrinime turi būti pateikta trumpa atmintinė, kaip įgyvendinti Lituanistinio švietimo integruotoje programoje siūlomą ikimokyklinio (2–3 m. vaikams) ugdymo dalį, pateiktos apibendrinamosios išvados ar kita aktuali informacija.
III. Naudota literatūra (pateikiami ne tik metodiniai patarimai mokytojui bei nurodyti šaltiniai, kuriuose galima rasti papildomos medžiagos; pateikiamos nuorodos į elektroninius šaltinius): 
· šaltiniai, nuorodos ir kita (sąvokų žodynas). 
· priedai (jei yra). 
24.4. MP mokytojui turi būti parinkta pagal poreikį tinkamų iliustracijų (šablonų, lentelių, schemų, nuotraukų, diagramų ir kt.); parinktos iliustracijos turi atitikti tekstą / užduotį, turi būti pateiktos pagrindinėmis spalvomis ir jų atspalviais. Turinį paaiškinančios iliustracijos turi turėti antraštes (pavadinimus); tekstas ir iliustracijos tikslingai derinamos.  
24.5.  Kiekviena tema turi turėti: 
24.5.1. įvadą, kuriame trumpai atskleidžiama tos temos reikšmė (svarba besimokančiam); 
24.5.2. potemės (didaktinės, interaktyvios ir judriosios veiklos ir logopedinės pratybos su jų turiniu,  atsižvelgiant į LŠIP ir į užduotis (pagal SMP arba sukuriant potemėms 1 naują, tinkamą leidybiniam formatui);   
24.5.3. papildomą medžiagą – nuorodas gilesniam temos nagrinėjimui ir (ar) veikloms ar logopedinėms pratyboms.
24.6. Kiekvieną potemę (didaktinių, interaktyvių ir judriųjų veiklas ir logopedines pratybas) turi sudaryti: 
24.6.1. įvestis – tekstine ir (ar) vaizdine forma pateikta įvestis, įtraukianti į ugdomosios veiklos temą ar situaciją (pagal SMP arba sukuriant naują, tinkamą leidybiniam formatui);  
24.6.2. žodynas, skirtas kiekvienai potemei (ne mažiau kaip 3–5 žodžiai,  atsižvelgiant į mokinių amžių; 
24.6.3. pamokėlių / veiklų scenarijų pavyzdžiai (ne mažiau kaip 2 kiekvienai potemei).
24.7.  Lietuvių kalbos ir socialinio ugdymo priemonės mokytojui, 2–3 m. A1 apimtis – turi atitikti pateikiamos LŠIP programos apimtį, ne mažiau kaip 50 puslapių (rankraščiui).  
25. Rengdamas MP mokytojui Tiekėjas privalo konsultuotis su lituanistinių mokyklų mokytojais dėl MP turinio parengimo ir surengti ne mažiau kaip keturias konsultacijas / pristatymus dėl Lietuvių kalbos ir socialinio ugdymo priemonės mokytojui, 2–3 m. A1 PO nurodytiems asmenims ar jų grupėms: lituanistinių mokyklų mokytojams, kurie dirbs su rengiama mokymo priemone; pasaulio lietuvių švietimo bendruomenėms; reikalui esant, konsultuoti leidybos tiekėjus. Pristatymo (konsultacijos) turinį Tiekėjas privalo suderinti su Pirkėju ne vėliau kaip prieš 5 kalendorines dienas iki renginio pradžios.
26. Reikalavimai II pirkimo daliai:
26.1. Turi būti parengta Lietuvių kalbos ir socialinio ugdymo priemonė mokytojui, 3–5 m. vaikams A1–A2: 30–34 valandų / pamokų kurso per metus turinys (struktūra, metodinės rekomendacijos, praktinė medžiaga) vadovaujantis Lituanistinio švietimo integruota programa, patvirtinta Lietuvos Respublikos švietimo, mokslo ir sporto ministro 2019 m. birželio 17 d. įsakymu Nr. 715 (https://smsm.lrv.lt/uploads/smsm/documents/files/svietimas/lsip_galutinis.pdf ) (psl.23–27) pagal  3–5 m. sudarytas 17 kalbinės ir kultūrinės ugdomosios veiklos temų ir situacijų:                                 				                 1. Aš esu nepaprastas
		 2. Aš saugus, kai šalia šeima
 3.  Mano dienos darbeliai
                          4. Būkime kartu 
                            5. Žmonių veikla
                                6. Stiprus ir sveikas
                      7. Laiko ratas
                                          8. Iš ko pagaminti daiktai
                                    9. Mažasis tyrinėtojas
                               10. Pažįstu gyvūnus
                                             11. Miško ir sodo gyventojai
                                    12. Kada ir ką valgome
                                    13. Kas ir kaip rengiasi
                                             14. Miestas, kuriame gyvenu
                                        15. Mano ir draugų namai
                 16. Šventės
                     17. Mano Lietuva

26.2.  MP mokytojui turi būti laikomasi kultūrinio socialinio ugdymo struktūros (pagal amžių) ir paisoma LŠIP nurodyto kalbinio ugdymo turinio, skirto 30–34 pamokoms per metus (1 pamoka per savaitę). 
26.3. mokymo priemonės, kuri papildo konkretų vadovėlį, turinys glaudžiai siejamas su vadovėlio medžiaga, jį papildo ir konkretizuoja, atskleidžia naujus nagrinėjamų temų aspektus, padeda mokiniams mokytis.
26.4. Leidybinę Lietuvių kalbos ir socialinio ugdymo priemonę mokytojui 3–5 m., A1–A2 versiją turi sudaryti šios struktūrinės dalys (19.2–19.5 punktų papildymas):
 I. Bendroji dalis (teorinė):  
· pratarmė, įvadas (paskirtis, tikslai, poreikis, pateikta kontekstinė informacija apie projektą, paaiškinta MP struktūra, A1–A2 lietuvių kalbos mokymosi lygiai, naudojimo instrukcija (darbo su MP principai ir gairės) / MP navigacija);
· aprašyti 3–5 m. amžiaus vaikų raidos ypatumai, sąlygojantys jų mokymosi galimybes, rekomenduoti būdai ir priemonės, kaip išlaikyti vaikų dėmesį ugdymo procese, kokios veiklos tinkamiausios, kaip mokyti lietuvių kalbos kitakalbėje aplinkoje arba mokyti vaikus iš kitakalbės aplinkos, bendresnio pobūdžio logopedo patarimai. 
II. Praktinė dalis (kiekvienos pamokos medžiaga, kaip nurodyta 24.1 punkte): 
· praktinė dalis turi sudaryti ne mažiau kaip 60 proc. MP apimties:
· temos su jų turiniu bei rekomendacijos ugdymui, pateikiant gerųjų ugdomųjų veiklų pavyzdžių, kurie turėtų apimti lituanistinio švietimo proceso planavimą ir organizavimą;
· apibendrinimas.  MP apibendrinime turi būti pateikta trumpa atmintinė, kaip įgyvendinti Lituanistinio švietimo integruotoje programoje siūlomą ikimokyklinio (3–5 m. vaikams) ugdymo dalį, pateiktos apibendrinamosios išvados ar kita aktuali informacija.
III. Naudota literatūra: 
· šaltiniai, nuorodos ir kita (sąvokų žodynas). 
· priedai (jei yra). 
26.5. MP turi būti parinkta pagal poreikį tinkamų iliustracijų (šablonų, lentelių, schemų, nuotraukų, diagramų ir kt.); parinktos iliustracijos turi atitikti tekstą / užduotį, turi būti pateiktos pagrindinėmis spalvomis ir jų atspalviais. Turinį paaiškinančios iliustracijos turi turėti antraštes (pavadinimus); tekstas ir iliustracijos tikslingai derinamos.  
26.6. Kiekviena tema turi turėti: 
26.6.1. įvadą, kuriame trumpai atskleidžiama tos temos reikšmė (svarba besimokančiam); 
26.6.2. potemės (didaktinės, interaktyvios ir judriosios veiklos ir logopedinės pratybos su jų turiniu,  atsižvelgiant į LŠIP ir į užduotis (pagal SMP arba sukuriant potemėms 1 naują, tinkamą leidybiniam formatui);   
26.6.3. papildomą medžiagą – nuorodas gilesniam temos nagrinėjimui ir (ar) veikloms ar logopedinėms pratyboms.
26.7. Kiekvieną potemę (didaktinių, interaktyvių ir judriųjų veiklas užduotimis ir logopedines pratybas) turi sudaryti: 
26.7.1. įvestis – tekstine ir (ar) vaizdine forma pateikta įvestis, įtraukianti į ugdomosios veiklos temą ar situaciją (pagal SMP arba sukuriant naują, tinkamą leidybiniam formatui);  
26.7.2. žodynas, skirtas kiekvienai potemei (ne mažiau kaip 5 žodžiai,  atsižvelgiant į mokinių amžių; 
26.7.3. pamokėlių / veiklų scenarijų pavyzdžiai (ne mažiau kaip 2 kiekvienai potemei).
26.8. Lietuvių kalbos ir socialinio ugdymo priemonės mokytojui, 3–5 m. A1–A2 apimtis – turi atitikti pateikiamos LŠIP programos apimtį, ne mažiau kaip 50 puslapių (rankraščiui).  
27. Rengdamas MP, Tiekėjas privalo konsultuotis su lituanistinių mokyklų mokytojais dėl SMP turinio parengimo ir surengti ne mažiau kaip keturias konsultacijas / pristatymus dėl Lietuvių kalbos ir socialinio ugdymo priemonės mokytojui 3–5 m., A1–A2 PO nurodytiems asmenims ar jų grupėms: lituanistinių mokyklų mokytojams, kurie dirbs su rengiama mokymo priemone; pasaulio lietuvių švietimo bendruomenėms; reikalui esant, konsultuoti leidybos tiekėjus. Pristatymo (konsultacijos) turinį Tiekėjas privalo suderinti su Pirkėju ne vėliau kaip prieš 5 kalendorines dienas iki renginio pradžios.
			V. PASLAUGŲ TEIKIMO TERMINAI

28. Per 5 kalendorines dienas nuo sutarties įsigaliojimo Tiekėjas surengia su PO susitikimą, kuriame susitariama dėl teikiamų paslaugų grafiko (toliau – Grafikas) ir atsakingo asmens, su kuriuo bus derinamos visos paslaugų teikimo procedūros, paskyrimo. 
29.  Per 10 kalendorinių dienų nuo sutarties įsigalojimo Tiekėjas privalo parengti Grafiką kuriame nurodomi konkretūs atskirų MP mokytojui parengimo terminai ir planuojami galimi susitikimai su PO (kontaktiniu ir / arba nuotoliniu būdais) ir pateikti jį PO. Grafikas ir tvarka gali būti koreguojami abipusiu raštišku šalių susitarimu. PO pateikus pastabas per 3 kalendorines dienas el. paštu Grafikui tikslinti, Teikėjas pakoreguoja Grafiką pagal pateiktus pastebėjimus per 3 kalendorines dienas ir pateikia jį PO galutiniam tvirtinimui.
30. Per 1,5 mėn. nuo sutarties įsigaliojimo Tiekėjas pristato PO Lietuvių kalbos ir socialinio ugdymo priemonės mokytojui, 2–3 m. A1 vienos temos leidybinio formato pavyzdį su tekstu (-ais), vaizdine medžiaga, užduotimis bei siejimą su atitinkama Moodle medžiaga QR kodu(-ais); kartu pateikiamas detalus pasirenkamų sprendimų paaiškinimas (apimtis – ne daugiau kaip 2 (du) A4 formato puslapiai).
31.  Per 2 mėn. nuo sutarties įsigaliojimo Tiekėjas pristato PO Lietuvių kalbos ir socialinio ugdymo priemonės mokytojui, 3–5 m. A1–A2 vienos temos leidybinio formato pavyzdį su tekstu (-ais), vaizdine medžiaga, užduotimis bei siejimą su atitinkama Moodle medžiaga QR kodu(-ais); kartu pateikiamas aprašas su detaliu sprendimų paaiškinimu (apimtis – ne daugiau kaip 2 (du) A4 formato puslapiai).
32.  PO per 15 kalendorinių dienų (nuo pateikimo dienos PO) leidybinio formato pavyzdžius įvertina ir teikia pastabas Tiekėjui; Tiekėjas per 15 kalendorinių dienų koreguoja pavyzdį ir teikia jį PO tvirtinti; Pirkėjas pakoreguotą pavyzdį patvirtina per 7 kalendorines dienas.   
33. Pagal Grafiką Tiekėjas teikia Sutartyje nurodytam asmeniui, atsakingam už Sutarties vykdymą, būsimos metodinės priemonės Lietuvių kalbos ir socialinio ugdymo priemonę mokytojui, 2–3 m. A1 leidybinės versijos tarpinus rezultatus: 
33.1.  per 7 mėnesius nuo sutarties įsigaliojimo Tiekėjas parengia ir pateikia PO 1–10 temų MP rankraščio (tekstą Microsoft Word formatu ir vaizdinę medžiagą) darbinę versiją; PO jį įvertina per 20 kalendorinių dienų ir teikia išvadas; Tiekėjas koreguoja mokymo priemonės rankraštį (per 20 kalendorinių dienų) ir teikia jį tvirtinti; PO sudaryta komisija patvirtina tinkamą paslaugos atlikimą protokolu per 7 kalendorines dienas.
33.2.  per 11 mėnesių nuo nuo sutarties įsigaliojimo Tiekėjas pristato antrąją darbo dalį – likusių 11–17 temų rankraščio darbinę versiją. PO per 20 kalendorinių dienų jį įvertina ir teikia išvadas dėl metodinės priemonės tinkamumo arba nurodo klaidas, kurios turi būti ištaisytos.
33.3.  Per 30 kalendorinių dienų (nuo PO darbinei versijai išvadų pateikimo) Tiekėjas pagal poreikį koreguoja MP A1–A2 lygiu leidybinės  versijos ugdomosios veiklos temų medžiagą (tekstus ir užduotis), dizainą ir pateikia PO galutinę MP versiją leidybimiu formatu. PO sudaryta komisija patvirtina tinkamą paslaugos atlikimą protokolu per 7 kalendorines dienas. 
33.4. Per 5 kalendorines dienas nuo galutinio suderinimo su PO Tiekėjas perduoda PO MP mokytojui galutinį (suderintą) rankraštį leidybai skaitmeninėje laikmenoje kaip redaguojamus (neužrakintus) teksto ir vaizdo failus; kiekviena tema turi būti pateikiama atskirame aplanke, susidedančiame iš atskirų potemių aplankų (poaplankių), kuriuose  pateikiami teksto failai Microsoft Word formatu ir vaizdo failai (atskiruose aplankuose ir poaplankiuose), nurodant jų vietą tekste; aplankai, poaplankiai ir failai turi būti sunumeruoti eilės tvarka.  
34. Pagal Grafiką Tiekėjas teikia Sutartyje nurodytam asmeniui, atsakingam už Sutarties vykdymą, būsimos metodinės priemonės Lietuvių kalbos ir socialinio ugdymo priemonę mokytojui, 3–5 m. A1–A2 leidybinės versijos tarpinus rezultatus: 
34.1.  per 8 mėnesius nuo nuo sutarties įsigaliojimo Tiekėjas parengia ir pateikia PO 1–10 temų MP rankraščio (tekstą Microsoft Word formatu ir vaizdinę medžiagą) darbinę versiją; PO jį įvertina per 20 kalendorinių dienų ir teikia išvadas; Tiekėjas koreguoja mokymo priemonės rankraštį (per 20 kalendorinių dienų) ir teikia jį tvirtinti; PO sudaryta komisija patvirtina tinkamą paslaugos atlikimą protokolu per 7 kalendorines dienas.
34.2.  per 11,5 mėnesių nuo nuo sutarties įsigaliojimo Tiekėjas pristato antrąją darbo dalį – MP likusių 11–17 temų rankraščio darbinę versiją. PO per 20 kalendorinių dienų jį įvertina ir teikia išvadas dėl metodinės priemonės tinkamumo; 
34.3. Per 30 kalendorinių dienų (nuo PO darbinei versijai išvadų pateikimo) Tiekėjas pagal poreikį koreguoja MP A1–A2 lygiu leidybinės  versijos ugdomosios veiklos temų medžiagą (tekstus ir užduotis), dizainą. PO sudaryta komisija patvirtina tinkamą paslaugos atlikimą protokolu per 7 kalendorines dienas. 
34.4. Per 5 kalendorines dienas nuo galutinio suderinimo su PO Tiekėjas perduoda PO MP mokytojui galutinį (suderintą) rankraštį leidybai skaitmeninėje laikmenoje kaip redaguojamus (neužrakintus) teksto ir vaizdo failus; kiekviena tema turi būti pateikiama atskirame aplanke, susidedančiame iš atskirų potemių aplankų (poaplankių), kuriuose  pateikiami teksto failai Microsoft Word formatu ir vaizdo failai (atskiruose aplankuose ir poaplankiuose), nurodant jų vietą tekste; aplankai, poaplankiai ir failai turi būti sunumeruoti eilės tvarka.
35. Paslaugos tiekėjas privalo taisyti turinį pagal PO pateiktas pastabas ir patvirtinti protokolu, kad visos klaidos ir netikslumai ištaisyti.
36. Tiekėjas atsako už abiejų MP mokytojui turinio kokybę, įskaitant dalykinį tikslumą, atitiktį teisės aktams ir šios techninės specifikacijos reikalavimams. Tuo tikslu Tiekėjas privalo raštu patvirtinti, kad abiejų mokymo priemonių sukurtas turinys atitinka visus reikalavimus. 
37. Tiekėjas turi bendradarbiauti su leidykla visą metodinių priemonių leidybos (redagavimo, maketavimo, signalinio egzemplioriaus skaitymo) laiką.  (patvirtinti / patikslinti iliustracijų, lentelių ir kt. grafinės medžiagos vietą ir kokybę; reikalui esant koreguoti medžiagą, peržiūrėti leidybos maketus, taisyti klaidas ir netikslumus leidybos ir leidinių naudojimo procese garantinio laikotarpio metu). 
38. Svarbiausi Paslaugų teikimo ir priėmimo (vertinimo) etapai I ir II pirkimo dalims:
	Etapas
	Rezultatai
	Terminas 
	Atsiskaitymo tvarka

	I etapas
	Susitikimas dėl teikiamų paslaugų grafiko ir atsakingo asmens paslaugų teikimui derinti paskyrimo. 
Paslaugų teikimo grafiko suderinimas, tvirtinimas
	Per 5 kalendorines dienas po sutarties įsigaliojimo surengia susitikimą su PO. 
Per 10 kalendorinių dienų nuo Sutarties įsigaliojimo suderinai su PO Paslaugų teikimo grafiką.
	–

	Paslaugų teikimo terminai I daliai

	II  etapas
	Tiekėjas parengia ir pateikia PO MP mokytojui, 2–3 m., A1 vienos MP temos leidybinio formato pavyzdį su pasirinktų sprendimų paaiškinimu (apimtis – ne daugiau kaip 2 (du) A4 formato puslapiai).
Vertinimas, pastabų / išvadų teikimas.
	Per 1,5 mėn. nuo Sutarties įsigaliojimo. 


Per 15 kalendorinių dienų nuo pateikimo.
	–




	
	Tiekėjas koreguoja mokymo priemonės pavyzdį ir teikia jį tvirtinti. 
 PO įvertina pakoreguotą mokymo priemonės pavyzdį ir jį patvirtina.
	Per 15 kalendorinių dienų nuo pastabų teikimo.
Per 15 kalendorinių dienų nuo pateikimo
	

	III etapas
	Tiekėjas parengia ir pateikia PO MP 1–10 temų priemonės rankraštį (tekstą Microsoft Word formatu ir vaizdinę medžiagą).
Vertinimas, pastabų / išvadų teikimas.
	Per 7 mėn. nuo sutarties įsigaliojimo.

Per 20 kalendorinių dienų.
	

	IV etapas
	Tiekėjas pagal poreikį koreguoja MP mokytojui, 2–3 m. A1 1–10 temų (turinio, dizaino dermę) ir pateikia derinti PO.
PO vertinimas, išvadų teikimas ir tvirtinimas.
	Per 20 kalendorinių dienų nuo PO išvadų pateikimo (III etapas). 

Per 15 kalendorinių dienų.
	

40 proc. nuo pasiūlymo vertės sumos dalinis  mokėjimas

	
	Pirkėjo sudaryta komisija patvirtina tinkamą paslaugos atlikimą protokolu.
	Per 7 kalendorines dienas nuo rankraščio perdavimo.  
	

	V etapas

	Tiekėjas parengia ir pateikia PO likusių MP 11–17 temų rankraštį (tekstą Microsoft Word formatu ir vaizdinę medžiagą).
	Per 11 mėn. nuo sutarties įsigaliojimo.

	

	
	PO įvertina rankraštį ir teikia išvadas dėl MP tinkamumo.
	Per 20 kalendorinių dienų nuo pateikimo. 
	

	
	Tiekėjas koreguoja mokymo priemonės rankraštį ir teikia jį tvirtinti.  
PO įvertina MP (30–34 pamokų) rankraštį ir teikia galutines išvadas dėl MP tinkamumo.
	Per 30 kalendorinių dienų nuo išvadų pateikimo.

Per 20 kalendorinių dienų nuo pateikimo.
	

	VI etapas
	Tiekėjas perduoda PO Lietuvių kalbos ir socialinio ugdymo priemonę mokytojui 2–3 m., A1 sumaketuotą, suredaguotą rankraštį leidybai Microsoft Word formatu ar kitu leidybai tinkamu formatu skaitmeninėje laikmenoje. 
	Per 5 kalendorines dienas nuo galutinio suderinimo su PO.
	

	VII etapas
	Galutinis PO patvirtinimas komisijos protokolu dėl MP mokytojui 2–3 m., A1 atitikimo techninei specifikacijai. 
	Per 7 kalendorines dienas po MP galutinės versijos suderinimo. 
	Apmokėjimas 60 proc. 

	Paslaugų teikimo terminai II daliai

	II  etapas


	Tiekėjas parengia ir pateikia PO MP mokytojui 3–5 m., A1–A2 vienos temos leidybinio formato pavyzdį su su pasirinktų sprendimų paaiškinimu (apimtis – ne daugiau kaip 2 (du) A4 formato puslapiai).
Vertinimas, pastabų / išvadų teikimas.
	Per 2 mėn. nuo Sutarties įsigaliojimo. 

Per 15 kalendorinių dienų nuo pateikimo.
	

	
	Tiekėjas koreguoja mokymo priemonės pavyzdį ir teikia jį tvirtinti. 
PO įvertina pakoreguotą mokymo priemonės pavyzdį ir jį patvirtina.
	Per 15 kalendorinių dienų nuo pastabų teikimo.
Per 15 kalendorinių dienų nuo pateikimo
	

	III etapas
	Tiekėjas parengia ir pateikia PO MP mokytojui 1–10 temų priemonės rankraštį (tekstą Microsoft Word formatu ir vaizdinę medžiagą).
Vertinimas, pastabų / išvadų teikimas.
	Per 8 mėn. nuo sutarties įsigaliojimo.


Per 20 kalendorinių dienų.
	

	IV etapas
	Tiekėjas pagal poreikį koreguoja MP 1–10 temas (turinio, dizaino dermę) ir derina su PO.
PO vertinimas, išvadų teikimas ir tvirtinimas.
	Per 20 kalendorinių dienų nuo PO išvadų pateikimo (III etapas). 

Per 20 kalendorinių dienų.
	


40 proc. nuo pasiūlymo vertės sumos dalinis  mokėjimas

	
	PO sudaryta komisija patvirtina tinkamą paslaugos atlikimą protokolu.
	Per 7 kalendorines dienas nuo rankraščio perdavimo.  
	

	V etapas

	Tiekėjas parengia ir pateikia PO likusių 11–17 temų rankraštį (tekstą Microsoft Word formatu ir vaizdinę medžiagą). 
PO įvertina rankraštį ir teikia išvadas dėl MP tinkamumo.
	Per 11,5 mėn. nuo sutarties įsigaliojimo.

Per 20 kalendorinių dienų nuo pateikimo.
	

	
	Tiekėjas koreguoja mokymo priemonės rankraštį ir teikia jį tvirtinti.  
PO įvertina MP (30–34 pamokų) rankraštį ir teikia galutines išvadas dėl MP tinkamumo.
	Per 30 kalendorinių dienų nuo išvadų pateikimo.
Per 15 kalendorinių dienų nuo išvadų pateikimo.
	

	VI etapas
	Tiekėjas perduoda PO Lietuvių kalbos ir socialinio ugdymo priemonę mokytojui 3–5 m., A1–A2 sumaketuotą, suredaguotą rankraštį leidybai Microsoft Word formatu ar kitu leidybai tinkamu formatu skaitmeninėje laikmenoje. 
	Per 5 kalendorines dienas nuo galutinio suderinimo su PO.
	

	VII etapas
	Galutinis PO patvirtinimas komisijos protokolu dėl MP mokytojui atitikimo techninei specifikacijai. 
	Per 7 kalendorines dienas po MP galutinės versijos suderinimo. 
	Apmokėjimas 60 proc. 

